作者：无名氏
词牌/韵律：永遇乐

paragraphs: 功名闲事，利禄休问，莫系心上。
幸有衣食，随缘过得，著甚乾劳攘。
风前月下，三杯两盏，撞著即莫与放。
且与个、山庄道友，退闲故人来往。
新来做得，一个宽袖布衫，著来也畅。
出户迎宾，入城干事，恰似王保长。
我咱忺后，神歌鬼舞，任尔万般毁谤。
死来后，一家一个，那底怎向。